## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

67. schôdza

Č.: KNR-UPV-1971/2024-48

235

**U z n e s e n i e**

**Ústavnoprávneho výboru Národnej rady Slovenskej republiky**

**z 21. novembra 2024**

k vládnemu návrhu zákona, **ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania** a ktorým sa menia a dopĺňajú niektoré zákony (tlač 514)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony (tlač 514);

 **B. o d p o r ú č a**

  Národnej rade Slovenskej republiky

 vládny návrh zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a  ktorým sa menia a dopĺňajú niektoré zákony (tlač 514) **schváliť** so zmenami a doplnkami uvedenými v  prílohe tohto uznesenia;

**C. p o v e r u j e**

 predsedu výboru

 predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre pôdohospodárstvo a životné prostredie.

 Miroslav Čellár

 predseda výboru

overovatelia výboru:

Štefan Gašparovič

Branislav Vančo

## P r í l o h a

**k uzneseniu Ústavnoprávneho**

**výboru Národnej rady SR č. 235**

**z 21. novembra 2024**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa zabezpečuje vykonávanie niektorých opatrení Európskej únie na zmiernenie globálneho odlesňovania a ktorým sa menia a dopĺňajú niektoré zákony (tlač 514)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I § 11 ods. 3 sa slovo „doručuje“ nahrádza slovom „oznámi“.

Navrhuje sa zosúladenie terminológie s § 11 ods. 4 a 5, ktoré aplikujú terminológiu oznámenia prostredníctvom informačného systému.

1. V čl. I § 13 ods. 1 písm. d) sa za slovo „výrobku“ vkladajú slová „na trh“.

Spresňuje sa navrhovaný právny text v súlade s nariadením Európskeho parlamentu a Rady (EÚ) 2023/1115 (napríklad čl. 2 bod 16: Umiestnenie výrobku na trh).

1. V čl. I § 14 ods. 3 sa nad slová „stredným podnikom“ umiestňuje odkaz na poznámku pod čiarou „69“.

Spresňuje sa navrhovaný právny text z dôvodu lepšej prehľadnosti navrhovaného zákona a ľahšej orientácii v návrhu zákona, keďže navrhované uloženie sankcie v § 14 ods. 3 sa vzťahuje iba na obchodníka, ktorý je mikropodnikom, malým podnikom alebo stredným podnikom.

1. V čl. I § 15 ods. 4 a 5 sa slová „Na umiestnenie a sprístupnenie“ nahrádzajú slovami „Na umiestnenie na trh a sprístupnenie na trhu“.

Spresňuje sa navrhovaný právny text v súlade s nariadením Európskeho parlamentu a Rady (EÚ) 2023/1115 (napríklad čl. 2 bod 16: „umiestnenie výrobku na trh“ a čl. 2 bod 18: „sprístupnenie na trhu“).

1. V čl. I § 16 sa za slová „zákona č. 355/2019 Z. z.“ vkladajú slová „a zákona č. .../2024 Z.  z.“

Navrhuje sa legislatívno- technická úprava v súvislosti s doplnením zrušovacieho ustanovenia návrhu zákona č. 113/2018 Z. z. o jeho poslednú novelizáciu, ktorá je taktiež obsahom návrhu zákona.

1. V čl. III sa vypúšťa 1. bod a dopĺňa sa 48. bod, ktorý znie:

„48. Slová „náhodná ťažba“ vo všetkých tvaroch sa v celom texte zákona nahrádzajú slovami „asanačná ťažba“ v príslušnom tvare.“.

Nasledujúce body sa primerane prečíslujú, čo sa premietne v článku o účinnosti a zároveň sa do tohto článku premietne účinnosť nového bodu 48 od 30. decembra 2024.

Navrhuje sa legislatívno-technická úprava v súvislosti so zaradením totožného novelizačného bodu na koniec z dôvodu zabránenia duplicitnej novelizáciu niektorých ustanovení.

1. V čl. III, 31. bode sa slovo „Stanoviskom“ nahrádza slovami „Záväzným stanoviskom“ a slovo „stanoviska“ sa nahrádza slovami „záväzného stanoviska“.

Zosúlaďuje sa terminológia návrhu zákona s čl. III, 5., 7. a 8. bodom.